---
# System prepended metadata

title: Projekti blogi - CT 2022 jatkokehitys

---

# Projekti blogi - CT 2022 jatkokehitys

**Aleksi Putkonen**

Työajanhallinta: 
https://app.clockify.me/tracker
Azure DevOps:
https://dev.azure.com/tiko-toimeksiantoprojekti2022/Ryhm%C3%A4%20P3

***Tiistai 15.3.2022***
Ensimmäinen tapaaminen, jossa sovittiin rooleista ja keskusteltiin tulevasta projektista. Projekti tiimi vaikuttaa mieluisalta työskennellä ja jokainen vaikuttaa olevan kiinnostunut projektin aloittamisesta.
Olen itse klehitystiimissä ja tunnenkin projektin jo entuudestaan. Aiemalla opintojaksolla saimme saman projektin jatkokehitettäväksi ja nyt se on käsissäni uudelleen.

![](https://i.imgur.com/VG6n1HN.png)

***Keskiviikko 23.3.2022***
Pidettiin palaveri uudesta toimeksiannosta. Samalla teimme viestintäsuunnitelman toista opintojaksoa varten.
Projekti vaikuttaa olevan siinä tilassa, johon sen jätimme keväällä 2021(?). Mielenkiinnolla lähdemme jatkokehittämään projektia.

![](https://i.imgur.com/qoOYvt9.png)


***Tiistai 24.3 - Sunnuntai 24.4***
Kehittäjäblogi on jäänyt huomattavan paljon vajaaksi. Projekti ei muutenkaan edennyt odotetusti, kun projektit yhdistettiin ja sitä odoteltiin.
Joitain testailuja päästiin tekemään ja itse kaivoin saman pelin, vuoden 2021 kevään Buildin version. Tällä versiolla päästiin alkuun mikä on Minipeli 3 kanssa homman nimi.

![](https://i.imgur.com/Jjlhipg.png)

Todella harmi ensinäkin se, että kehittäjäblogi jäi paljolti vajaaksi tällä välillä. Harmillista on myös se, että konkreettista tehätävää oli vähän, lähinnä koska tuota yhdistettyä repositoryä odoteltiin kauan.

***Maanantai 25.4***
Minipelin 3 tausta assetin suunnittelu, otin siitä siis vastuun. Aloin suunnitella ja sain jo jonkinlaisen vision tästä. Ideana oli, että teema olisi sama kuin minipeli 1 ja 2 ja värimaailma joksenkin samanlainen.

***Torstai 28.4***
Aloin toteuttaa minipeli 3 tausta-assettia Blenderillä. Käynnistelin blenderin pitkästä aikaa joten alkuun sekin oli totuttelua. Blender on minun makuuni ihan mukavaa ajankulua ja nopeastihan kaikki muistui mieleen.
Sain aluille suunnittelemani käytävä mallisen taustan. Päätyyn jäi vielä tekemättä oviaukko sekä liukuovi.

![](https://i.imgur.com/G1W72ur.png)


***Maanantai 2.5***
Päivä alkoi sprintin suunnittelupalaverilla. Päätettiin taas, että jatkan noiden assettien parissa kun blender sujui minulta kohtalaisesti.
Palaverin jälkeen jatkoinkin assetit loppuun ja sain kuin sainkin päätyoven siistiksi. Enää puuttui ainoastaan tekstuurit.

![](https://i.imgur.com/s7glDut.png)
![](https://i.imgur.com/Vr2g1TR.png)
![](https://i.imgur.com/jr1z0vg.png)


***Lauantai 7.5***
Viikolla pidettiin pari Daily Scrum tapaamista. En tosin paljoa kehitystyötä ehtinyt tehdä töiden ja muiden koulu juttujen takia.
Tänään kuitenkin pääsin tekemään tekstuureja tekemiini assetteihin. Tämä se vasta olikin hankalaa enkä aluksi saanut mitään aikaan. Teksturointi ei todellakaan ole mieluisinta puuhaa.

***Sunnuntai 8.5***
Jatkoin siitä, mihin eilen jäin ja sain kuin sainkin tekstuurit kohtalaiseen kuntoon. 

![](https://i.imgur.com/ksjLehE.png)

***Maanantai 9.5***
Suunnittelu palaverissa suunniteltiin uusi sprintti. Jatkan taas Assettien parissa sekä tehtävänäni on nyt uudelleenasetella Minipeli 3 graafiikat ja assetit.
Suunnittelupalaverin jälkeen toin uudet assetit Unreal Engineen ja aloin työstää niitä peliin.

***Tiistai 10.5***
Jatkan tänään assettien uudelleenasettelua. Huomattiin kuitenkin, että tekemäni assetit eivät sittenkään olleet mieluisat ja ne laitettiin uudelleen. Aloin heti työstää tätä. Tälläkertaa niistä tuli yksinkertaisemmat.
Onneksi tälläkertaa tajusin tehdä yksittäisen seinän. Seinälle oli helppo luoda tekstuuri, kun värinä oli yksinkertaisen harmaa ja vähän oranssia.
Toin uudet assetit Unrealiin ja aloin uudelleenasetella peliä.
![](https://i.imgur.com/sctzrxR.png)

![](https://i.imgur.com/bfv8nx4.png)

***Torstai 19.5***
Tällä viikolla olen ollut todella paljon kiinni töissä. Projektin parissa työskentely voi jäädä tähän iltaan. Daily scrum pidettiin tänään, satuin olemaan töissä joten osallistuminen oli hankalaa. Jouduin kirjoittamaan asian, mutta kuulin kyllä muiden puheet ja mielipiteet.
Illalla jatkoin assettien parissa ja viimeistelin minipeli 3 taustan. Mielestäni onnistuin tässä hyvin ja aikaan saatiin kaikkia miellyttävä lopputulos.

***Lauantai 21.5***
Assetissa huomasin ongelman materiaalin ja tekstuurin kanssa. Roughness tuotti ongelmaa enkä aluksi tajunnut syytä. Poistin assetit ja toin ne jopa uudelleen peliin eikä sekään auttanut.
Lopulta tajusin, että ongelma oli sRGB valinnassa. Tämä poistamalla, saatiin kaikki tekstuurin osat liitettyä ja tekstuuri toimii erinomaisesti.
![](https://i.imgur.com/MOEy3s8.png)

![](https://i.imgur.com/Xm9X792.png)

***Maanantai 23.5***
Suunnittelupalaverissa suunniteltiin loppuprojektin asiat. Sain tehtäväksi hoitaa käyttöohjeen pohjan, olen kuitenkin tehnyt työssäni niitä asiakkaille meidän lisäosista ja niiden käytöstä.
Muuten olenkin paljon kiinni töissä, varsinkin kun lähden koulutukseen/työmatkalle Saksaan loppuviikolla.

***Perjantai 27.5***
Tässä lentokentällä on hyvin aikaa tehdä ohjekirjan pohjaa ja laittaa se jakoon. Sain mielestäni siistin pohjan ohjekirjaa varten. Enää puuttuu tietenkin sisältö.

***Maanantai 30.5***
Tein tänään oman osuuteni ohjekirjan kirjoittamisesta. Kirjoitin ohjekirjaan käyttäjälle ohjeet pelaamisesta. Käyttöohjeesta tuli ihan ok. Jotkin kohdat oli lyhyitä, mutta kelvannee. Rankan viikonloppureissun jälkeen on ihan mukava tyhjennellä ajatusta tännekkin. 
Viimeistelen myös oppimispäiväkirjaa vielä ja lisään Clockify raporteista kuvankaappaukset jokaisen viikon perään.

![](https://i.imgur.com/BJB2Xnu.png)


***Itsearvio***

Opintojakson alku oli omalta osaltani aika farssi. Pakko myöntää, että olisi pitänyt koko kevät organisoida uudelleen työn ja koulun välillä. Tein kevään töitä koulun ohella, joka vei paljon aikaa ja resurssejani jonka takia opintojakson alku meni pieleen. Onnistuin mielestäni kuitenkin parantamaan työtäni loppua kohti, noin puolessa välissä.
Alussa pääsin tiimiin mukavasti mukaan, kun olin kehittämässä peliä viime keväänä ja tiesin miten se suurin piirtein toimii. Mutta loppujen lopuksi en missään välissä koe olleeni läheskään niin tiivis osa ryhmää kuin muut. Ja jos vertaa aiempiin tiimeihin. Vähän tuntuu, että mielipiteitäni ei huomioitu ja minua ei kuunneltu. Osasyy tähän voi ollakin se, että en pystynyt antamaan alussa 100% projektiin. 
Ohjaustapaamiset olivat osaltani tynkiä, siinä mielessä siis että olin lähes aina töissä sinä päivänä. Pyrin osallistumaan työpäivästä huolimatta, mutta välillä se oli vaikeaa tai lähes mahdotonta. Palavereihin tosin osallistuin paremmin, joitain yksittäisiä poissaoloja lukuun ottamatta. Työstä on vaikea repiä aikaa kesken työpäivän. Aluksi pidimme Daily Scrum tapaamiset iltapäivällä työpäivän jälkeen, joten niihin ehdin helposti. Kuitenkin jossain vaiheessa nämä vaihtuivat klo 13.15 joka oli todella hankala aika töiden kannalta. Pystyin osallistumaan kuuntelemalla ja kirjoittamalla asiani chattiin, mutta harmi että puhumaan en päässyt.
Kun pääsin vauhtiin Blenderin kanssa alkoi työ luistaa hyvin ja sain mielestäni tehtyä siistin taustan peliin ja minipeli 3 asettelusta ihan tyylikkään. Mielestäni pääsin parhaiten mukaan juuri graafiseen puoleen pelin kehitystä. Olin mukana tapamaisissa, joissa käytiin läpi pelin logiikkaa, blueprinttejä jne. mutta en kovinkaan paljoa päässyt tähän kehitykseen käsiksi itse.
En odota saavani opintojaksosta kummoista arvosanaa, johtuen juuri vaikeasta keväästä töiden ja koulun kanssa. Työpanokseni oli se, mitä ehdin antaa. Eikä se tunnu itsestäni riittävältä silti, vaikka tein kaikkeni varsinkin loppua kohti mennessä.
Yleinen työpanos projektiin 3. Mielestäni annoin sen, mitä ehdin antamaan. Työpäivän jälkeen jää kouluhommiin aikaa noin 3 tuntia. Siitä sain käytettyä, varsinkin projektin lopusta, ison osan työhön tätä projektia kohtaan.
Rooliin sopivuus on mielestäni hyvä, varsinkin nyt kun olen työssä oppinut paljon ja olen osa tiimiä. Olen kuitenkin aiempien projektien kohdalla huomannut, että olin paremi Scrum Master kuin kehittäjä, joten mieluusti toimisin ”johtavana” henkilönä projekteissa. Mutta ei tässä kehittäjän hommassa mitään vikaa ollut. Olen nopea omaksumaan roolit.
Vahvuus, mielestäni Blender ja graaffinen puoli. Visio pelistä jo entuudestaan ja koska olen käyttänyt blenderiä kohtalaisesti niin osasin tehdä sillä tarvittavat temput.
Kehittämiskohde ehdottomasti ajankäyttö ja ajankäytön hallinta. Lisäksi kehittäjäblogi oli farssi, joten sitä pitäisi jatkossa huomioida enemmän. 
Omien työtehtävien hallinta 2. Tiedän mitä tehdä ja tein ne. Sain taskin ja tein sen. Olisin voinut aktiivisemmin olla valkkaamassa tehtäviä, mutta yleensä ne tuli minulle ennen kuin ehdin itse miettiä niitä.
Työpanos ja sitoutuminen 2. Kuten useasti totesin, ajankäytön hallinta, priorisointi ja kommunikaatio kaatoivat projektin parhaan terän osaltani. Tein kyllä sen mitä jaksoin työviikolla ja parhaani mukaan teinkin tehtäväni. 
Viestintä 3. Toin mielipiteeni ilmi palavereissa ja suunnitellussa osoitin osaamiseni, tarkoitan siis siltä kantilta, että kerroin mitä voisin parhaiten osata tehdä. Olisin voinut olla enemmän läsnä Discordissa, sekä palavereissa toisten tiimien kanssa. 
Todettakoon tähän itsearvion loppuun, että on maailman huonoin idea yhdistää tällainen työ ja koulu. Menköön kaikki ja lähteköön järki, jatkossa tiedän keskittyä yhteen asiaan, eli syksyllä viimeisiin opintojaksoihin ja opinnäytetyöhön ja sitten vasta työhön. Järkyttävää p***** tehdä töitä ja koulua samaan aikaan.

***Tiimiarvio***

Tiiminä mielestäni onnistuimme hyvin kokonaisuutta katsottaessa. Alku oli hankala, koska projekti piti yhdistää yhteiseksi ja siinä kesti aika pitkään. Tänä aikana en koe, että kukaan olisi tehnyt suurta kehitystyötä. Lähinnä vain projektiin tutustumista. Tänä aikana mielestäni Tomi hoiti hommansa mallikkaasti ja oli osallisena toisten tiimien kanssa käydyissä palavereissa jne. Propsit siis hänelle siitä.
Kun projekti saatiin yhdistettyä, alkoi homma edetä mallikkaasti ja tiimi pääsi hommiin. Kehitystyö sujui tiimissä hyvin ja jokaiselle oli tehtävää. Tuomo oli mielestäni kova tekemään hommia logiikan puolella muiden tiimien kanssa yhteistyötä hyväksi käyttäen. Hän onnistui tässä hyvin. 
Peetja oli tuomassa hyvää henkeä projektiin ja teki hyvää työtä muun muassa äänien kanssa. Hänellä oli siitä hyvä visio.
Visa oli erinomainen Scrum Master projektiimme. Yhdessä palaverissa hänellä meni vähän hermoon jokin, en muista tarkalleen mikä. Mutta hän hoiti homman ja osuutensa erinomaisesti kokonaisuutena. Hän sai ryhmän pysymään hyvin kasassa. 
Yhteinen tekijä, jossa voisi kehittyä on kommunikaatio. Yleisesti kommunikaatio toimi hyvin, mutta joskus tieto ei kulkenut yleisestä Karelia Game Dev discord kanavalta meidän omalle discord kanavalle ja joitain asioita ilmeisesti päätettiin siellä. Itse en alusta asti ollut tuolla yleisellä kanavalla mukana joten joitain asioita jäi minulle pimeäksi. Kommunikaatioon pitäisi jatkossa saada selkeyttä ja mieluusti järjestettäisiin palaveri, jossa puhutaan asiat, eikä niin että ne mainitaan ohimennen Daily Scrumissa tai muussa palaverissa. 

***Vertaisarviot***

Tomi Kiiskinen
Panos projektityöhön 4. Hän piti hommaa kasassa hyvin Visan kanssa ja teki hyvää työtä. Hän oli usein mukana toisten tiimien kanssa tehdyssä yhteistyössä. Hänellä oli selkeä visio alusta lähtien.
Rooliinsa hän sopi erinomaisesti ja hänessä on selkeästi tiettyä persoonaa rooliin. Hän osasi selkeästi pysyä omassa työssään eikä sekaantunut liikaa muiden tehtäviin. Tuotteenomistajana hän piti huolen hyvin asiakaskontaktista ja otti selvää asioista jotka askarrutti tiimiä. 
Vahvuuksia mielestäni hänellä oli tämä avoimuus ja valmius tehdä asiat kuten pitää ja heti. Nopea reagointi oli iso vahvuus. Kuitenkin kehittämiskohteena aiemminkin mainittu kommunikaatio, varsinkin jos hän teki yhteistyötä toisten tiimien kanssa. Näistä asioista, joita käytiin toisten tiimien tuotteenomistajien/kehittäjien kanssa olisi voinut tehdä selkeän listan tai muistiinpanon ja jakaa meille.
Omien työtehtävien hallinnasta antaisin 5. Hän tiesi alusta asti tehtävänsä ja teki ne aina ajallaan ja ryhdikkäästi. 
Työpanos ja sitoutuminen 5. Kukaan meidän tiimistämme ei mielestäni tehnyt yhtä paljon kuin Tomi. Moni olisi varmasti jättänyt muiden tiimien kanssa pidetyt palaveri väliin ja olisi keskittynyt omaan tiimiin. Toki tilanne tämän projektin kanssa pakottaa siihen, mutta hän teki sen totaalisesti omalla tasollaan.
Viestintä 4. Hyvää viestintää tiimin sisällä, mutta pieni miinus tuo aiemmin mainittu kommunikaatio ja informointi toisten ryhmien palavereista.

*Visa Hartikainen*

Panos projektityöhön 3. Scrum Masterina hän oli hyvä vetäjä ja piti pakan kasassa. Hän oli vähän erilainen scrum master johon olen tottunut aiemmin, mutta omalla tavallaan hyvä. Projektityöskentelyyn hän tuntui olevan välillä poissaoleva, en väitä, etteikö hän tehnyt hommiaan. Kyllä hän tehtävänsä hoiti mallikkaasti, mutta kommunikointi oli aika poissaolevaa välillä. Eikä hänellä tuntunut olevan tarkempaa kantaa palavereissa mihinkään. Tomin kanssa hän oli usein mukana toisten tiimien kanssa tehdyssä yhteistyössä.
Rooliin sopivuus ok, mutta näkisin hänet ennemmin kehittäjänä. Osaa hän hommansa Scrum masterina, mutta hän ei mielestäni osoittanut johtajuutta riittävän hyvin. Vahvuutena hänellä oli kehitystiimin auttaminen, hän kyllä auttoi mielestäni hyvin porukkaa. Kehitettävää voisi olla mielipiteiden esiin tuonti ja kommentointi palavereissa.
Omien työtehtävien hallinta 3. Mielestäni tätä hän ei oikein osoittanut, tai ainakaan minulle siitä ei jäänyt mikään erikoisen hieno muistikuva. Hän pysyi kyllä roolissaan, mutta enemmän hän olisi pystynyt mielestäni tekemään juurikin valinnoissa projektin suhteen.
Työpanos 3. Pitkälti sama kuin edelliseen kohtaan.
Viestintä 4. Hän oli mukana palavereissa ja toi asioita ilmi. Mielipiteitään ja kommentteja hän olisi mielestäni voinut tuoda ilmi selkeämmin. Liittyen juuri kehitystiimin asioihin.

*Tuomo Nuutinen*

Yleinen panos ehdottomasti 5. En ole koskaan koulussa nähnyt henkilöä, joka laittaisi päivästä niin paljon aikaa yhteen projektiin. Parhaalla viikolla taisi olla keskiarvo päivässä 6 tuntia. Ja teki hommansa todella mallikkaasti ja esimerkillisesti. Tällaista työtä olisi mukava nähdä töissä omassa tiimissäkin.
Rooli kehittäjänä sopii mielestäni Tuomolle erinomaisesti. Hän saa tehtävän, aloittaa, tutkii tarvittaessa ja ratkaisee ongelmat nopeasti. Osaa selkeästi Unreal Enginen hyvin. 
Vahvuus ehdottomasti tiedon hakeminen ja ongelmien ratkaisu. Usein suunnittelupalaverissa kuului ”en kyllä tiedä mitään” mutta silti hän teki homman hyvin juuri, koska osaa hakea juuri oikeaa tietoa. 
Kehitettävää en kyllä keksi kehittäjänä. Mietin tätä ~10 minuuttia ja ei mieleen juolahda mitään. Jopa kommunikaatio, josta mainitsin useasti, on Tuomolla erinomaista. Hän oli usein nopein vastaamaan, jos jotain kysyttävää oli.
Omien työtehtävien hallinta 5. Hän sai taskin, teki sen ja aloitti seuraavan. Palavereissa aktiivisesti mukana ja kommunikoi erinomaisesti. Mitä muuta voisi pyytää?
Työpanos 5. Kuten aiemmin mainitsin, hänellä oli varaa käyttää paljon aikaa projektiin. Ei pelkästään se, vaan hän usein otti lisää taskeja muilta, kun oli tehnyt omansa. Tai ainakin siltä se vaikutti. Vähän jokapaikanhöylänä vaikutti olevan kun ihan sama mitä teki, niin Tuomo oli mukana.
Viestintä 4. Vastaa aina kun jollain on jotain asiaa ja on valmis vaikka pitämään palaveria milloin joku tarvitsee apua. Joissain palavereissa voisi tuoda ilmi asioita ja ilmaista mielipiteensä.

*Peetja Litja*

Yleinen panos projektityöhön 3. Mukana kaikessa ja tekee omat hommat kuten kuuluu. Kuitenkin hänestä kuulin projektin aikana ainoastaan palavereissa. En kovinkaan paljoa Discord keskustelussa nähnyt häntä. Kuitenkin omat tehtävänsä hän hoiti mallikkaasti ja mukisematta.
Roolina kehittäjä on Peetjalle hyvä, samoin mielipitein kuin Tuomolle. Siinä missä Tuomo oli jokapaikanhöylä, niin Peetja oli mielestäni enemmän omaan työhön keskittyvä eikä paljoa kiinnittänyt huomiota muiden työskentelyyn. Tämäkin on tottakai hyvä mielestäni, sillä hän teki omat hommansa loppuun asti hyvin. Ottaa taskin, tekee ja katsoo mitä hänellä on seuraavana vuorossa. Onnistuu roolin mukaisessa työssä hyvin nyt ja todennäköisesti jatkossakin.
Vahvuutena näkisin itsenäisen työskentelyn. Tekee työtä omilla malleilla mutta saa aina kaiken tehtyä. Vahva oman ajankäytön hallinta ja sitä kautta työ on hallussa. Kehittämiskohteena aiemmin mainittu kommunikaatio ja osallistuminen. En muista kuulleeni Peetjasta mitään muuta kuin palavereissa. Enkä myöskään nähneeni Discordissa muutamaa viestiä lukuun ottamatta.
Omien työtehtävien hallinta 4. Tietää mitä tekee, osaa hommansa ja tarvittaessa ratkaisee ongelman hyvinkin nopeasti.  Tekee asiat ajallaan ja pysyy aikataulussa hyvin. Ei mitään ylimääräistä sähläämistä.
Työpanos ja sitoutuminen projektiin 3. Aiemmin useaan kertaan todettu, tee tehtäväsi ja jatka eteenpäin. Omiin tehtäviin hän sitoutuu hyvin ja tekee hommat. Yleiseen työhön hänellä oli selkeästi vahva ote. Pienessä tiimissä näkyvyyttä voisi olla enemmänkin kuin pelkästään palavereissa oleminen. Viestinään antaisin saman arvion ja samoilla perusteluilla. Ei liikasanainen, mutta saisi tuoda itseään ja mielipiteitään enemmän esiin.

